[{"text_idx": "#000002", "text": "Hodiau\u0306 en la felietono pri koninda polo ni proksimigas la silueton de profesoro Kazimierz Micha\u0142kowski, la kreinton de la pola meditereanea arkeologia skolo, egiptologo, nubiologo. En la komencaj kulturtemaj aktualaj\u0302oj ni informas pri bitigo kaj reta disponigo de atlaso de antau\u0306 400 jaroj, pri baldau\u0306 prezentotaj c\u0302iuj murteksaj\u0302oj de la reg\u0302o Sigismundo Au\u0306gusto, pri sukcesoj de polaj serc\u0302antoj de historiaj memoraj\u0302oj. En E-komunuma segmento ni donas la atenton al la hispana E-Fondumo kaj ekspozicio en Barcelono, en kiu trovig\u0302as E-rilataj eksponaj\u0302oj. Kiel muzikan ornamon vi trovas en la hodiau\u0306a elsendo fragmentojn de la kanto \u201ePloras roz\u2019 degelonta\u201d en la plenumo de J\u0302omart kaj Natas\u0302a kaj de \u201eLa plenumo\u201d, kiun kantas la hispana Kvaropo Sinkopo. La hodiau\u0306an programinformon akompanas interreta foto prezentanta bitigitan atlason de antau\u0306 400 jaroj.\nEn unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe ili \u2013 pro teknikaj kialoj \u2013 ne povas esti aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]